**Дзяржаўная ўстанова адукацыі**

**“Каладнянскі вучэбна-педгагічны комплекс яслі-сад**

 **базавая школа”**

Урок па вычэбным прадмеце

“Літаратурнае чытанне”

ў 4 класе

(М. Корзун “Міколкаў барометр”)

**Падрыхтавала**

настаўнік 4 класа

Базар Наталля Мікалаеўна

**Тэма:** Мікола Корзун “Міколкаў барометр”.

**Мэты:** спрыяць фарміраванню ўменняў працаваць з творам (выяўленне сэнсавых сувязей паміж падзеямі ў творы, характарыстыка героя па яго паводзінах); садзейнічаць удасканаленню навыку чытання: правільнасці, асэнсаванасці, бегласці, выразнасці; ствараць умовы для развіцця пазнавальнага інтарэса, маўлення, назіральнасці; садзейнічаць выхаванню беражлівых адносін да прыроды.

**Абсталяванне:** падручнік “Літаратурнае чытанне ў 4 класе”

І.А. Буторынай, малюнак барометра, фотаздымак ніцай вярбы.

**Тып урока:** камбінаваны ўрок.

**І. Арганізацыйны момант.**

**ІІ. Праверка дамаашняга задання.**

Выразнае чытанне вучнямі верша “Летні дзень” Пятра Глебкі.

**ІІІ. Маўленчая размінка.**

1. ***Праца над скорагаворкай.***

*Выразнае прагаворванне гукаў [г], [р], [м]. Вымаўленне з узмацненнем сілы голасу; вымаўленне пад акампанемент пляскання ў далоні.*

Грымнуў грозна гром –

І, нібы пагром,

Напалохаў Рому –

Грымнуўся ад грому. *У. Мазго.*

1. ***Пастаноўка знакаў прыпынку і выразнае чытанне верша.***

Вялікі я слоўнік

Прачытваю зноў \_ (.!)

Якіх там, якіх там

Няма толькі слоў\_(!.) *М. Дукса.*

**ІV. Паведамленне тэмы і мэт урока.**

**V. Вывучэнне і замацаванне новага матэрыялу.**

***1. Першасны сінтэз.***

– Што вы ведаеце пра барометр?

– Паглядзіце на малюнак. Уважліва разгледзьце барометр, апішыце яго.

– Прачытайце загаловак апавядання Міколы Корзуна. Як вы лічыце, аб чым пойдзе размова ў творы?

– Прачытаем апавяданне і адкажам на пытанне, пра які менавіта барометр ідзе размова ў творы?

*Чытанне апавядання настаўнікам разам з вучнямі. Вучні адзначаюць незразумелыя для іх словы.*

– Пра які барометр ідзе размова ў творы?

***2. Фізкультхвілінка.***

***3. Слоўнікавая работа.***

***3. Аналіз твора і другасны сінтэз.***

– Прачытайце апавяданне самастойна і вызначце, пра што Міколка паведаміў сябрам?

*Самастойнае чытанне твора вучнямі.*

– Пра што паведаміў Міколка сябрам?

– Знайдзіце ў тэксце і прачытайце, чаму дзеці з інтарэсам адгукнуліся на яго зварот?

– Чаму паведамленне пра тое, што хутка будзе дождж, крыху расчаравала дзяцей? Прачытайце, як яны разважалі.

– Апішыце, як змянілася надвор’е пасля абеду. Падмацуйце сваё выказванне радкамі з твора.

– Чаму дзеці зацікавіліся пытаннем, адкуль Міколка даведаўся, што пойдзе дождж?

– Прачытайце тлумачэнні Міколкі пра тое, як ён даведаўся пра незвычайныя ўласцівасці ніцай вярбы.

– Якія радкі з твора гавораць пра тое, што хлопчык любіць і беражэ прыроду?

– Назавіце яшчэ якія-небудзь з’явы, прыкметы, якія прадказваюць надвор’е.

– Выберыце з апавядання ўрывак-апісанне. Дайце яму загаловак сказам з твора.

1. ***Праца над выразным чытаннем дыялогаў.***
2. ***Падзел твора на часткі, праца над перказам.***

– Падзяліце тэкст на сэнсавыя часткі згодна з планам:

1). Міколка прадказвае дождж.

2). Навальніца.

3). Прадказальнік надвор’я.

– Перакажыце адну з частак (на выбар).

1. ***Прыкметы пра дождж.***

\* Кветкі закрываюць пялёсткі.

\* Пчолы ўвечары лятаюць ляніва, раніцай не вылятаюць з вулля.

\* Стракозы неспакойна лятаюць рыўкамі нізка да зямлі.

\* Жабы скачуць па беразе і квакаюць.

\* Мурашкі спяшаюцца зачыніць уваходы ў мурашнік.

**VІ. Падвядзенне вынікаў урока.**

– Па якой прыкмеце Міколка даведваўся пра надвор’е?

– Якія якасці характару дапамаглі хлопчыку заўважыць гэту прыкмету ў прыродзе?

**VІІ. Дамашняе заданне.**

– Падрыхтаваць вуснае выказванне на тэму “Вярба – прадказальнік надвор’я”.

**VІІІ. Рэфлексія.**